วิเชียร คันฉ่อง

วิเชียร คันฉ่อง (เกิด 27 กรกฎาคม พ.ศ. 2486) เป็นนักการเมืองชาวไทย อดีตสมาชิกสภาผู้แทนราษฎรจังหวัดตรัง อดีตสมาชิกวุฒิสภาจังหวัดตรัง และอดีตเลขานุการกระทรวงศึกษาธิการ

 ประวัติ 
วิเชียร เกิดเมื่อวันที่ 27 กรกฎาคม พ.ศ. 2486ทำเนียบสมาชิกสภาผู้แทนราษฎร พ.ศ. 2540. สำนักงานเลขารัฐสภา. 2540 สำเร็จการศึกษาชั้นประถมศึกษาจากโรงเรียน วัดควนวิเศษมูลนิธิ ตรัง ชั้นมัธยมศึกษาจากโรงเรียนวิเชียรมาตุ จังหวัดตรัง ระดับปริญญาตรี นิติศาสตรบัณฑิต จากมหาวิทยาลัยธรรมศาสตร์

 การทำงาน 
หลังจากจบการศึกษาในระดับปริญญาตรี วิเชียรได้เปิดสำนักงานทนายความชื่อ “วิเชียร คันฉ่อง ทนายความ” เพื่อให้การช่วยเหลือแก่คนที่ได้รับความเดือดร้อน และเนื่องด้วยนิสัยที่ซื่อตรงและเห็นอกเห็นใจชาวบ้าน ตัวอย่างเช่น การช่วยเหลือชาวบ้านที่เดือดร้อนโดยไม่คิดค่าตอบแทนทำให้มีชาวบ้านศรัทธาเป็นจำนวนมาก

 งานการเมือง 
วิเชียร เริ่มเข้าสู่วงการการเมือง ด้วยการเป็นสมาชิกเทศบาลนครตรัง โดยดำรงตำแหน่งอยู่ 1 สมัย หลังจากหมดสมัยก็ได้เข้าเป็นสมาชิกสภาจังหวัดและรับตำแหน่งประธานสภาจังหวัดตามลำดับ ระหว่างการดำรงตำแหน่งได้รับการชักชวนจากชวน หลีกภัย เพื่อเข้าร่วมพรรคประชาธิปัตย์นักการเมืองถิ่นจังหวัดตรัง. ผู้ช่วยศาสตราจารย์ภิญโญ ตันพิทยคุปต์ สำนักวิจัยและพัฒนา สถาบันพระปกเกล้า. 2553 จึงตัดสินใจลงสมัครเป็นสมาชิกผู้แทนราษฎรและได้รับเลือกตั้งครั้งแรก ใน พ.ศ. 2526 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 6 สมัย รวมถึงได้รับตำแหน่งเลขานุการกระทรวงศึกษาธิการ 1 สมัย 

ใน พ.ศ. 2551 วิเชียร ลงสมัครรับเลือกตั้งสมาชิกวุฒิสภา และได้รับเลือกตั้ง และหลังจากหมดวาระสมาชิกวุฒิสภา วิเชียรก็ได้ยุติบทบาทในวงการการเมืองทั้งหมด

 สมาชิกสภาผู้แทนราษฎร 
วิเชียร คันฉ่อง ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดตรัง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดตรัง สังกัดพรรคประชาธิปัตย์

 สมาชิกวุฒิสภา 
วิเชียร คันฉ่อง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2551 จังหวัดตรัง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๒, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๙, ๓ ธันวาคม ๒๕๔๐

 อ้างอิง 

หมวดหมู่:ทนายความชาวไทย
หมวดหมู่:นักการเมืองจากจังหวัดตรัง
หมวดหมู่:สมาชิกสภาผู้แทนราษฎรจังหวัดตรัง
หมวดหมู่:สมาชิกวุฒิสภาจังหวัดตรัง
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนวิเชียรมาตุ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.